Document ID: /fineweb-2-swissfilter-quality_10-filterrobots/filtered/02686.jsonl.gz/17

Precum spuneam, cine o fi Jiji asta?
Free Gigi
Free Gigi
Din când în când, în preajma alegerilor în România, apar candidaţi care cerşesc voturile românilor din străinătate. Şi solicită puţină atenţie, o scurtă prezentare ascunsă, eventual, printre informaţii oficiale.
Mi-am făcut un obicei să pun nişte întrebări celor care ne contactează în scopuri electorale. Întrebări foarte simple de genul ce aţi făcut pentru românii din străinătate, dar pentru cei din Elveţia, ce planuri de viitor aveţi. Ele închid gura, fără excepţie, ăsta fiind şi scopul. Pentru că numărul românilor din Elveţia e foarte mic şi sigur preocupările, cel puţin la nivel declarativ, sunt pentru cei din Spania, Italia, etc, aşa că orice pretenţie de "da, sunt la curent cu problemele românilor din Elveţia, voi face şi drege" e absolut nejustificată.
Binenţeles, campania "Mergi la vot!" din 2004 a fost excepţia. Alţi ani, alţi candidaţi, nimeni nu a întrebat nimic, se aştepta schimbarea, a venit "schimbarea".
Anul acesta am o întrebare în plus: "ce aţi făcut, concret, pentru eliberarea lui Gigi Becali?"; sunt tare curios dacă va răspunde careva.
Comentarii
Gigi Becali - milionar roman - din afaceri imobiliare - nici el, precum multi altii, nu e milionar ingeras - insa, a construit mii de case pentru saraci, a donat multi bani bolnavilor, a construit biserici - e finantatorul echipei de fotbal Steaua - de curand a ajuns dupa gratii, si e inca cercetat acum in libertate pentru un caz destul de contoversat (i s-a furat masina personala - a gasit hotii prin alte mijloace decat cu Politia, si i-a luat la intrebari pe hoti in legatura cu furtul - hotii nu au depus plangere, insa Politia l-a arestat pe Becali pentru "lipsire de libertate" - se pare ca aceasta arestare a fost comandata deoarece: (cititi articolul de mai jos)
Gigi Becali, în spatele reţinerii lui "Puiu" Popoviciu
Un teren în valoare de peste 500 de milioane de euro şi investiţii de peste 1,2 miliarde de euro. Aşa poate fi explicată pe scurt miza dosarului în care au fost reţinuţi omul de afaceri Puiu Popoviciu, rectorul Universităţii de Agronomie Ioan Alecu, fostul şef al DGIPI Cornel Ilie Şerban şi adjunctul DGA Petre Pitcovici. Foto (1)
Vezi Galerie Articol
DNA a început să verifice legalitatea transferării terenului de 220 de hectare de la Universitatea Agronomică către firma Băneasa Investment în urma unei plângeri depuse de omul de afaceri Gigi Becali.
Într-o declaraţie în exclusivitatea pentru Realitatea TV, Gigi Becali susţine că a făcut plângere la Parchetul General încă din 2002: "Din ce motive aţi depus plângerea respectivă? Din motivele pentru că mi s-a refuzat o ofertă şi nu mi s-a dat nicio explicaţie. A fost o ofertă de asociere, ca să exploatăm agricol terenul ăla. Domeniul de activitate adică".
Dosarul a fost trimis în 2007 de Parchetul General la DNA după ce iniţial se dăduse o soluţie de neîncepere a urmăririi penale în acest caz, infirmată ulterior. Procurorii DNA acuză un prejudiciu de peste un miliard de euro, expertiza imobiliară cerută la dosar indicând o subevaluare a terenului, la numai 10 euro pe metrul pătrat. Fostul rector al Univerităţii Agronomice Ioan Alecu este acuzat de abuz în serviciu, iar omul de afaceri Puiu Popoviciu de complicitate la abuz în serviciu.
Miza dosarului în care au fost reţinuţi cei patru este un teren de 220 de hectare, situat în Băneasa, într-o zonă cotată foarte bine din punct de vedere imobiliar. În anul 2000, Universitatea de Agronomie a acceptat o ofertă de asociere din partea firmei Băneasa Invetments pentru construirea unui proiect imobiliar.
Cel care a făcut lobby pentru această asociere a fost tatăl omului de afaceri Puiu Popoviciu, Aurel Popoviciu, fost profesor la Universitatea de Agronomie.
Senatul instituţiei de învăţământ a acceptat asocierea deşi la acea dată terenul se afla în domeniul public al statului, iar Universitatea nu avea titlu de proprietate asupra acestuia.
Titlul de proprietate asupra terenului a fost obţinut un an mai târziu, iar în 2003 universitatea a cedat drepturile asupra acestuia în favoarea companiei Băneasa Investments într-o şedinţă a Senatului Universităţii, prezidată de rectorul Ioan Alecu.
Această afacere a intrat în atenţia procurorilor încă din 2002, atunci când omul de afaceri Gigi Becali a depus o plângere la Parchet.
- Articolul preluat cu copy & paste din media Ro
O zi buna tuturor!
daca ar fi toti milionarii si parlamentarii din romania cum e JIJI...si ar dona macar 10 la suta din ce a donat JIJI...le-ar fi tuturor mai bine....o fi el nebun si gura sparta dar un om ca el nu merita nici un minut in inchisoare
Draga Cosmin,
tu chiar esti curios daca va raspunde cineva ?
Cineva de unde ?
Din acea societate unde hotia minciuna inselatoria -si lista ar putea continua- a devenit..." painea noastra cea de toate zilele "??
Si unde indiferenta si nepasarea sunt aplicarea gresita a versului " ...si ne iarta greselile noastre precum si noi iertam gresitiilor nostri.." ??
Crina.M